Abby Ryder Fortson

Abby Ryder Fortson (s. 14. maaliskuuta 2008 Burbank, Kalifornia, Yhdysvallat) on yhdysvaltalainen näyttelijä. Fortson on näytellyt muun muassa televisiosarjoissa The Mindy Project, Transparent, The Whispers ja Togetherness sekä elokuvissa Ant-Man (2015) ja Ant-Man and the Wasp (2018).

Fortson aloitti näyttelijäuransa vuonna 2012 esiintymällä mainoksissa eri yrityksille ja brändeille, kuten Toyotalle, Chevrolet'lle ja Netflixille.

Fortson on näyttelijä Christie Lynn Smithin ja hänen miehensä John Fortsonin tytär. Fortsonilla on yksi nuorempi veli.

 Lähteet 

Luokka:Vuonna 2008 syntyneet
Luokka:Yhdysvaltalaiset näyttelijät
Luokka:Elävät henkilöt